अब आप सोच रहे होंगे कि‍ इतनी दरियाद‍िल महिला आखि‍र कौन हैं? तो आपको बता दें क‍ि भारतीय मूल की कनाडाई नागरिक लिली सिंह यू-ट्यूब से सालाना करोड़ों रुपये की कमाई करती हैं. यूट्यूब के सबसे ज्यादा देखे जाने वाले 5 चैनलों में से एक 'सुपरवुमन' लिली सिंह का है. फोर्ब्‍स मैगजीन ने उन्‍हें यूट्यूब से सबसे ज्‍यादा कमाई करने वाली महिलाओं की लिस्‍ट में पहला स्‍थान दिया था. मिशेल ओबामा, सेलेना गोमेज से लेकर माधुरी दीक्षित और शाहरुख खान जैसे कई बड़े सितारे उनके फैन हैं. लिली एक्‍टर, राइट और कमाल की डांसर-एंकर भी हैं. करोड़ों लोग उनके यू-ट्यूब चैनल के सब्‍सक्राइबर हैं. 28 वर्षीय लिली सिंह के हाल ही में यूट्यूब पर 1000 Vlogs (वीडियो ब्‍लॉग) पूरे हो गए और इसी खुशी में उन्‍होंने अपने फैन्‍स को ट्रीट देने का फैसला किया. उन्‍होंने बुधवार को ट्वीट किया, '1000 Vlogs का जशन मनाने के लिए आज रात 8 बजे कुछ खास करने जा रही हूं. हमारे साथ बने रह‍िए.'